Sufixo -ar

O sufixo -ar deriva d'o sufixo latino formador d'adchectivos -ARIS a traviés d'a radiz de l'acusativo -ARE-M. Se troba dezaga d'adchectivos, dezaga de sustantivos, y en denoninacions de formacions vechetals. Tiende a confundir-se con o sufixo -al.

 Dezaga d'adchectivos 
Dezaga d'adchectivos latinos se troba en:
Albar < ALBARIS.

 Dezaga de sustantivos latinos 
Cullar < COCHLEAR.
Fogar < FOCARIS, de FOCUM ("fuego").
Sillar.
Templar.

 Puesto a on se troba bellacosa 
Ye una función de locativo. Bi ha bels casos de solapamiento u confusión con o sufixo -al.
Boyalar, a on se troban os bueis.
Callar.
Campanar, a on se troba a campana u as campanas.
Cubilar.
Fogar < FOCARIS ("a on se troba o fuego").
Lugar.
Molsegar (part carnosa d'o cuerpo), literalment ye a on se troba la molsa, que ye tova.
Pallar, a on se troba la palla.
Palomar, a on se troban os palomos.
Toscar, a on se troba la piedra tosca.
Trullar, a on se trobaba l'antigo TORCLUM.

 Denominacions de colectivos 
Bi ha colectivos con este sufixo:
Fosar, derivau de fuesa por parasintesi.

 Formacions vechetals 
Ye a situación a on mes se solapa u confunde con o sufixo -al. Lo sufixo -ar gosa indicar puestos dominaus por árbols y determinadas plantas, y ixos colectivos vechetalsJosé Antonio Saura Rami "Elementos de fonética y morfosintaxis benasquesas". Gara d'Edizions, Institución Fernando el Católico, 2003 pp307 :
Allagar.
Alluviar.
Buixacar.
Caixicar/Queixigar
Carrascar.
Coscollar.
Fabar.
Fayar.
Felcar, a on se trobal felces.
Fragar.
Matullar.
Pinar.
Sabinar.
Sabucar.
Tarabinar.
Trunfar.

 Toponimos con sufixo -ar posible 
Bi ha eixemplos de lugars con un toponimo transparent con sufixo -ar, en especial en lo Sistema Iberico. Tamién bi ha casos dubdosos como Castiliscar, Mainar y Trasobars que talment no tiengan una terminación en -ar remontable a este sufixo.
Aguilar.
Aguilar d'Alfambra.
Banastars.
Caixigar.
Canyizar de l'Olivar.
Castiliscar.
Fanyanars.
La Foradada d'el Toscar.
Linars de Marcuello.
Linars de Mora.
Longars (Campo de Carinyena).
Longars (Cinco Villas).
Mainar.
Palomar.
Trasobars.
Val de Linars.
Vallobar.
Villar Cremado.
Villar d'el Cobo.
Villar d'el Salz.
Villar Luengo.
Villar de los Navarros.

 Formador d'adchectivos a partir de sustantivos 
O sufixo -ar se puet anyadir a substantivos pa fer adchectivos que indican unas características ligadas a l'obchecto, sistema material u concepto descrito por este substantivo. En cualques casos ligaus a lo lenguache cientifico u técnico l'adchectivo con sufixo -ar ya existiba en latín anyadiu a lo substantivo orichinal, u se troba en o lenguache cientifico-tecnico internacional no bi habendo apareixiu dreitament en aragonés como derivau d'o substantivo. N'estos casos a radiz d'o substantivo presenta caracters de fonetica aragonesa pero l'adchectivo derivau presenta caracters fonéticos d'a luenga orichinal (griego u latín):
Anglo > angular.Academia de l'Aragonés: Propuesta ortografica de l'Academia de l'Aragonés. EDACAR, 7. Zaragoza, 2010. pp 62-63.
Articlo > articular.
Cerclo > circular.
Crepusclo > crepuscular.
Molecla > molecular.
Musclo > muscular.
Nuclio > nucleyar.
Perpendiclo > perpendicular.
Vehiclo > vehicular.
Ventriclo > ventricular.

 Referencias 

 Bibliografía 
 KUHN, Alwin: El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6

Ar
Ar